Agter geslote deure - www.bybelkennis.co.za
Wie is ons agter geslote deure? Ons hoor dikwels die vraag. In hierdie vraag identifiseer ons drie elemente
Dit is in die geheim dat dit wat ons as Christene werklik is duidelik word. Dit is nie my sigbare diens so seer nie, maar my geheime lewe van aanbidding wat ‘n maatstaf van my Christenskap is. In die bergrede waarsku Jesus sy dissipels teen valsheid voor mense en moedig hulle aan om deursigtig voor God te wees. Maar ons glo dat dit wat ons in die openbaar sien, dit is wat saak maak. Maar die lewe is geneig om hierdie masker af te ruk en ons te openbaar soos ons werklik is.
Die Christelike lewe berus nie op ons gevoelens nie, maar hoe ons ons pligte vervul. Heiligmaking is nie ‘n gemoedstoestand nie, maar die onderwerping van my wil aan dié van God. In die Nuwe Testament lees ons van spesifieke pligte wat uit ons verhouding met Jesus Christus voortspruit. Liefde vir God en plig is twee kante van dieselfde muntstuk. Ons moet weet wat ons Christelike pligte is en hulle vervul.
Leef voor die aangesig van God – coram Deo. Doen ons dit, raak ons ontslae van alle pogings om te mislei. Daar is ook niks in die skepping wat vir God onsigbaar is nie; alles lê oop en bloot voor sy oë. En aan Hom moet ons rekenskap gee (Hebreërs 4:13). Besef ek dit?
Beïnvloed dit my optrede? Leef jou hele lewe asof jy in die teenwoordigheid van God is.
Tags: Agter geslote deure